[{"text_idx": "#000001", "text": "Kiam ni translokig\u0302is en Bretonujon en 1976 ni log\u0302is en Le Fournil, la iama bakejo de la bieno. Tiutempe estis nur 30 m2 da log\u0302ebla spaco kaj ni nomas g\u0302in ankorau\u0306 hodiau\u0306 kelkfoje \u201cLa-Petite Maison\u201d , la eta domo. En 2011 Le Fournil estis renovigita de la grundo g\u0302is la tegmento kaj estis pligrandigita per ligna konstruaj\u0302o al proksimume 80 m2."}, {"text_idx": "#000002", "text": "La teretag\u0302a dormoc\u0302ambro entenas samnivelan dus\u0302ejon kaj rektan aliron al la teraso. La vasta necesejo kun glitpordo ebligas facilan eniron kun rulseg\u0302o."}, {"text_idx": "#000003", "text": "La granda salono havas sidejan areon, mang\u0302otablon kaj plene ekipitan kuirejon. G\u0302i estas samnivela kaj havas du enirojn al la teraso, kiu c\u0302irkau\u0306as la domon en la oriento kaj la sudo."}, {"text_idx": "#000004", "text": "Supre trovig\u0302as granda malferma spaco kun du litoj, kiuj povas esti kombinitaj en unu granda au\u0306 uzataj kiel sofoj. Dikaj kurtenoj apartigas se necese la dormoc\u0302ambron kaj la ludejon. La suda parto konsistas el banejo kaj ludejo, kie eblas aldoni bebolitojn au\u0306 futonon."}, {"text_idx": "#000006", "text": "La iama bakejo de La Ville Heleuc estis pligrandigita en 2011 kaj plene renovigita kun ekologiaj materialoj. Interne la koloroj \u2013 orang\u0302a, rug\u0302a kaj verda, alvokas la iaman funkcion de la konstruaj\u0302o kaj ties c\u0302irkau\u0306an naturon videblan tra la grandaj fenestroj. Subplanka hejtado, natura granito kaj teroUnderfloor hejtado sub natura granito kaj muroj kovritaj de tero kreas tre agrablan etoson. Elektromagnetaj kampoj ne ekzistas c\u0302i tie c\u0302ar kabloj estas en s\u0302irmitaj tuboj. Se tamen vi deziras interretkonekto, ni proponas al vi necesan ilon."}, {"text_idx": "#000007", "text": "Le Fournil estas ekipita por tri beboj. Estas litoj por 4 personoj. La teretag\u0302o estas uzebla en rulseg\u0302o: glitpordoj, vasta necesejo, samnivela dus\u0302ejo, oblikva enirejo kaj teraso."}, {"text_idx": "#000008", "text": "Unu granda lito, du unopaj litoj, tri bebolitoj\nVarmakvujo, sau\u0306no, natura nag\u0302ejo, Bicikloj, ..."}, {"text_idx": "#000012", "text": "Infanojn sub 3 jaroj ni ricevas senpage.Sen adonna kosto ni ofertas uzon de wifi, sau\u0306na, varmakvujo, bicikloj, beba ekipaj\u0302o, ... kaj ni bonvenigas vin kun botelo da malvarmigita cidro kaj memfaritaj kuketoj, c\u0302io organika!"}, {"text_idx": "#000013", "text": "La supraj prezoj inkluzivas la provizon de energio (verda elektro, gaso, akvo) kaj la turisman takson. La prezo de lito- kaj bantukoj kaj fina purigo estas 100 \u20ac."}, {"text_idx": "#000014", "text": "Dankon pro 2 mirindaj semajnoj en Bretonio! Ni tre g\u0302uis esplori la malgrandajn vojojn de la domajno \u2013 la nag\u0302ejo estis revo. La Ville Heleuc estas paradizo por junuloj kaj maljunuloj. La amikeco de la gastigantoj, la krespoj dimanc\u0302e kaj la mirinda mielo dolc\u0302igis nian ferion. Ni s\u0302atus reveni! ... tiaj varmaj kaj agrablaj renkontoj estas vera trezoro. Dankegon!"}, {"text_idx": "#000017", "text": "Tradicioj (kaj historio), naturo kaj moderneco. Vi sukcesis krei lokon belan kaj tiel bonvenigan, ke ni sentis nin hejme dekomence."}, {"text_idx": "#000018", "text": "Mi malkovris vian afablecon kaj g\u0302entilecon en virtuala medio, sed nun mi miras, ke mi ne antau\u0306e vizitis tiun ege agrablan kaj c\u0302arman, tiel proksiman lokon. Kas\u0302ite el la \u201cmoderna\u201d, fulmrapida kaj terura vivkutimo, via domo prezentis al ni neimageblan ric\u0302econ kaj dolc\u0302econ. Mi ege s\u0302atis (re)malkovri naturon, birdajn muzikojn, stelojn, kaj havi tempon por ... preni tempon, legi, au\u0306skulti, rigardi, \u201cverde\u201d pripensi, ktp. Tiel mi bildigis al mi esperantajn lokojn, hejmecajn ..."}]